AksaraLLM/aksara-bahasa-daerah-v1 huggingface dataset:
Kkoktugakshi Nori utawa Kkoktugakshi Noreum ya iku pementasan bonékah tradhisional saka Koréa kang asalé saka abad ke-18. Pementasan bonékah tradhisional uga dikenal kanti aran Deolmi, Bakcheomji Nori utawa Hongdongji Nori. Wiwitane kesenian iki dimaenake déning golongan panglipur kliling Sadangpae utawa Namsadang. Namsadangpae ya iku golongan panglipur kang lelana lan nglipur masarakat.

Dolanan bonékah kang digelar paling pungkasan déning Sadangpae sawisé pagelaran liyané kaya ta dolanan musik (pungmul nori), adegan akrobat, aksi lumaku ing dhuwur tali (jultagi), lan drama topeng. Lakon dolanan Kkoktugakshi ana pirang-pirang episode lan saben pérangan ora padha gegayutan. Tokoh sentral kang metu ing sekabehing episode ya iku Bak Cheomji. Dhèwèké dadi narator lan nyritakake ngenani panguripane.

Dolanan bonékah iki dimaenake ing sawijining panggung menga kang diarani pojang. Ing dhuwure bonek-bonékah padha obah lan maenake carita. Pemain bonékah utama (taejabi) ana ing mburi tirai direwangi déning wong loro liyané. Pengisi swara bonékah diaranisanbaji lan juru main musik diarani chaebi. Padhatan tema carita-carita kang dimaenake padha karo lakon jogèd topeng (talchum) ing antarané carita ngenani biksu murtad, masalah poligami, kaum bangsawan kang srakah lan rakyat jelata kang mlarat.

Cathetan suku 

Seni ing Koréa
Boneka
Lukisan Koréa ya iku jinis lukisan tradhisional kang dilukis kanthi gaya lukis Koréa..

Lukisan tradhisional Koréa bisa dikategorekake dadi 20 nganti 30 jinis dhedhasar teknik utawa gaya nglukise. Salah siji genre yang paling misuwur ya iku minhwa, gaya lukisan rakyat..

Lukisan sesawangan ya iku salah siji tema kang paling umum  saliyané tema kéwan, kembang-kembang, panguripan saben sinane lan religius (Buda, Konfusianisme, Taoisme, Shamanisme)..

Tema 
Kanggo kéwan, macan minangka pilihan kang paling akèh dilkis déning pelukis, déné kanggo religius, warna-warna saka gambar déwa Tao, wong-wong suci, Buda, déwa gunung lan raja naga. Wong Koréa seneng macan lan dianggep kéwan kang lulut, lucu lan bodho. Akèh lukisan macan kang digabungake bareng tema religius ya iku bareng lukisan déwa-déwa. Tuladhané ing kapercayan Shamanisme Koréa, macan ya iku ingon-ingoane déwa gunung kang manutan. Macan uga kerep dilukis bebarengan karokewan liyané kaya ta manuk magpie, pitik lan singa..

Lukisan kanthi tema Taoisme nggambaraké déwa-déwa minangka simbol harmoni alam kang duwé panguripan abadi. Lukisan kaya iki dianggep bisa gawa kabekjan lan kasarasan tumrap kang duwé, ing antarané lukisan déwa gunung (sansin-do) lan raja naga kang dilukis dhedhasar kepercayan Shamanisme, legenda Dangun lan raja naga. Lukisan déwa gunung nglukisake wong tuwa kang jengote putih numpaki macan, déné lukisan raja naga nglukisake sawijiing naga mabur ing antane awan lan laut. Raja naga minangka wujud Raja Munmu saka kraton Silla Bersatu kang dikubur ing ngisor laut. Lukisan-lukisan iki disimpen ingg kuil-kuil kang dumunung ing gunung utawa pinggir pasisir..

Uga delengen 
 Kim Hong-do.
 Shin Yun-bok.
 Lukisan Buddhis Goryeo.
 Lukisan Konfusianisme Koréa.
 Album Lukisan Hyewon.

Cathetan suku 
.
.
.

.
.

.
.
.
.
.
.

Lukisan Koréa
Seni ing Koréa
Magoja (마고자) ya iku jinis sandhangan njaba kang dilarasake karo hanbok déning wong Koréa, lanang utawa wadon. Ora kaya baji (clana), jeogori (klambi dhuwuran) lan chima (rok) lan durumagi (jubah) kang duwé asal usul dawa, magoja ya iku varian saka magwae, jinis sandhangan kang dikenalake saka Dinasti Qing. Wiwitane sandhangan iki digunakaké déning wong lanang kanggo ngangetake awak ing mangsa atis, nanging candhaké uga digunakaké déning wong wadon. Ukuran magoja pada karo jeogori, nanging luwih dawa sakcentimeter. Gulon magoja dikethok jeru mula git lan dongjeong (garis gulon) jeogori katon nalika digunakaké. Magoja sawijekake tanpa pita (goreum), nanging nggunakaké  kancing. Kancing magoja kang bisa digawé saka emas, amber utawa pérak minangka pérangan wigati kang gawé magoja sansaya éndah.

Cathetan suku 

Sandhangan Koréa
Sandhangan
Mandu (만두) yaiku jinis pangsit kang digawé saka adonan glepung kanthi isi daging kang wis dibumboni. Mandu yaiku jinis masakan kang asle saka Cina lan lumebu ing Koréa kawit jaman Dinasti Goryeo (935-1397). Saiki mandu dipangan saben mangsa atis lan karaméan taun anyar Seollal utawa taun anyar Imlek. Carane gawé adonan mandu yaiku kanthi dilempit supaya dadi kulit kang diisi pirang-pirang bahan, ing antarané daging, janganan, jamur, tahu lan liya-liyané. Metode gawé mandu ana warna-warna yaiku ana kang digodhog bareng sup kaldu (jangguk) kang panas, dikukus, digoreng utawa dipangan nganggo duduh kaldu atis. Wujud mandu ana warna-warna yaiku bunder, setengah bunder, pesagi, lonjong lan saben laladan duwé cara masak lan variasi kan luwih akèh manèh. Yèn dipangan karo sup kaldu diarani mandutguk (sup mandu).

Jinis 
Jinis masakan kang wiwitan misuwur ing Koréa Lor ing antarané:
 Gogi mandu, mandu isiné daging kang dibumboni.
 Gimchi mandu, mandu kang isiné kimchi.
 Boseon mandu, mandu kang isiné jamur.
 Hobang mandu, mandu kang isiné labu banyu.

Reflist 

Olah-olahan Koréa
Muhammad Nazaruddin () ya iku pengusaha lan politisi Indonésia sing dadi anggota Dewan Perwakilan Rakyat kalamangsa 2009-2014 saka Parté Dhémokrat liwat Laladan Pemilihan Jawa Wétan IV..Sawisé njabat dadi Bendahara Umum Parté Dhémokrat taun 2010, taun 2011 Komisi Pemberantasan Korupsi nuduh dhèwèké dadi tersangka kasus suap pangyasa wisma atlet kanggo SEA Games ke-26. Nazaruddin lunga saka Indonésia sadurungé statusé dadi tersangka lan ngomong liwat médhia massa yèn ana uga punggawa sing katut kasus suap iku, tekan akhiré dhèwèké ketangkep ing Cartagena de Indias, Kolombia.

Biografi
Nazaruddin lair ing Désa Bangun, saiki lumebu tlatah Kabupatèn Simalungun, Sumatra Lor,  26 Agustus 1978, anak kaping lima saka pitung sadulur ing kulawarga Muhammad Latif Khan lan Aminah, bapak ibuke katurunan Pakistan. Wiwite dhèwèké dijenengi Muhammad Nazaruddin Khan, nanging bapaké ngilangi jeneng buriné. Wong tuwané duwé usaha sing sukses ing laladané.Nanging, usaha keluargané wiwit bangkrut sawisé bapaké séda taun 1993, banjur ibuke taun 1998. Sawisé lulus SMA, Nazaruddin lunga ing rantau.
Pada taun 2002, Nazaruddin wirausaha ing Pekanbaru, Riau. Bisnise dimulai saka CV Anak Negeri sing banjur dadi PT Anak Negeri. Usahane saya maju lan Nazaruddin dadi komisaris ing perusahaan-perusahaan, ya iku PT Anugrah Nusantara, PT Panahatan, lan PT Berhak Alam Berlimpah sing kabèh ana ing Riau.

Réferènsi 

Lair 1978
Wong urip
Tokoh Trenggalèk
Anggota DPR 2009-2014
Tokoh Parté Dhémokrat (Indonésia)
Arab-Indonésia
Skèner inggih punika piranti ingkang dipun-ginakaken kanggé nyekèn (memindai) satunggalipun dokumén (teks), gambar/foto, lan sanès-sanèsipun. Asil skénan kasebat salajengipun dipuntransformasikaken dhateng komputer minangka data digital lan dipunsimpen ing mémori komputer. Saking mémori komputer salajengipun dipunsimpen ing hardisk utawi floppy disk, CD, DVD, ngantos Blue Ray. Data ingkang sampun dipunpendhet kanthi sarana mesin skén punika, saged dipunlebetaken langsung dhateng sadaya aplikasi komputer ingkang saged nepangi (ngenali) teks ASCI (American Standard Code for Information Interchange).
Mangfaatipun skèner meh sami kaliyan mesin fotokopi. Bèntenipun, asil saking skènan (pamindaian) menin fotokopi saged langsung dipunpirsani ing kertas, nanging asil saking skènan saged dipunpirsani ing layar monitor komputer rumiyin, salajengipun nembé saged dipun-gantos lan dipunmodifikasi, saéngga blege lan asilipun dados langkung saé lan saged dipunsimpen minangka file teks, dhokumèn, utawi gambar.

Jinisipun Skèner 
Sasanesipun skèner kanggé gambar, wonten ugi skèner barcode, sinar x, skèner cek, skèner logam,ngantos skèner Optical Mark Reader (OMR) utawi DMR (Digital Mark Reader) lan skèn IR ingkang limrahipun dipun-ginakaken kanggé nyekèn lembar jawaban komputer (LJK) ing ulangan umum lan Ujian Nasional.

Cathetan suku

Pranala njawi 
 Bagaimanakah Cara Kerja Mesin Scanner

Artikel mawa basa krama
Piranti lebetan
Yoona ingkang gadhah asma lair ‘’’Im Yoon Ah’’’ inggih punika salah satunggalipun anggota saking Girls Generation (So Nyu Shi Dae/SNSD) inggih punika girl band ingkang misuwur saking Koréa Kidul. Yonna lair tanggal 30 Mèi 1990 ing Seoul.

Profil Saking Yoona 
 Asma: Im Yoon Ah, Lim Yoon Ah, Im Yun A
 Asma panggung: Yoona
 Asma ing SNSD: Charming Girl
 Asma Sapanunggalipun: Little Deer, Retarol, Flower Deer, Powerful Yoona, Bravery Yoona, YoonaABC
 Makna Asma: putra alit kang boten gadhah dosa
 Dhuwuripun: 166 cm
 Posisi: Dancer no 3 ing SNSD kang biyantu vokal
 No Favorit: 93
 Damelipun: Penyanyi, Aktris, Model lan MC
 Papan, Tanggal Lair: Seoul, 30 Mèi 1990
 Zodiak: Gemini
 Agensi: SM Entertainment
 Kpop Group: SNSD
 Tembang Favorit: Complete

Dramaipun 
 Cinderella Man (MBC 2009 dados Soe Yoon Jin)
 You Are My Destiny (KBS1 2008 dados Jang Sae Byuk)
 Women of Matchless Beauty, Park Jung Kum (MBC 2008 dados Mi Ae, camio)
 Unstoppable Marriage (KBS2 2008 dados Boll Gwang Dong, cameo)
 9 End 2 Outs (MBC 2007 dados Shin Joo Young)

Album 
Album Yoona ingkang piyambakan namung wonten satunggal inggih punika ‘’’Innisfree Day’’’ ing taun 2010.

Penghargaan 
 2010 Yahho Buzz! Award’s Top Buzz Star: Female categori-Nominated
 2010 46th Baeksang Arts Awards: Popularity Award (Cinderella Man)
 2009 45th Baeksang Arts Awards: Best New Actress Award (You Are My Destiny)
 2009 45th Baeksang Arts Awards: Popularity Award (You Are My Destiny)
 2008 Koréa Drama Festival: Netizen Award (You Are My Destiny)
 2008 KBS Drama Awards: Netizen Award (You Are My Destiny)
 2008 KBS Drama Award: Best New Actress Award (You Are My Destiny)
 M. Net 20’s Choice Award: Hot School Girl-Nominated

Cathetan suku 

Aktris Internasional
Penyanyi
Lair 1990
Ade Rai kang duwé jeneng dawa I Gusti Agung Kusuma Yudha Rai iku salah siji artis lan atlit binaraga kang lair ing Jakarta tanggal 6 Mèi 1970. Ade Rai duwé awak kang gedhé, apik, lan keker wis kerep menangi lomba utawa kajuwaraan binaraga ing nasional utawa internasional. Ade Rai saiki wis duwé panggonan kanggo fitness, papan-papan kaséhatan lan kebugaran ing Jakarta, Bali lan Malang, Jawa Wétan.

Pendhidhikan 
Ade Rai tau sekolah ing Fakultas Sosial lan Pulitik, Hubungan Internasional ing Universitas Indonesia. Ing taun 1987 Ade Rai biyèn atlit bulu tangkis, nanging dhèwèké kuliyah lan anggoné dadi atlet badminton banjur dilereni. Lan Ade Rai njajal ing binaraga ing taun 1992. Saben taun Ade Rai nganakake Pista Raga kang dianakake kanggo para binaragawan-binaragawan laladan.

Prestasi 
Prestasi-prestasi Ade Rai ya iku:
 Nasional Champion 1994
 Nasional Champion 1995
 Nasional Champion 1996
 Nasional Champion 1997
 Nasional Champion1998
 Nasional Champion 1999
 Mr. ASIA 1995
 Mr. ASIA 1998
 Asian Pro-Am Classic Winner 1996
 Musclemania Overall Winner 1996 Life Time Drug Body Builder

Cathetan suku 

Artis Indonesia
Binaragawan Internasional
Lair 1970
P'yŏngyang iku kutha krajan Koréa Lor kang dumunung ing lor-kulon nagara iku, cedhak karo Kali Taedong.

Ing taun 1993, gunggung kang ndunungi Pyongyang ana 2.741.260 jiwa. Kutha iki kanthi administratif sajajar karo papréntahan provinsi.

Sajarah 
Miturut legendha, Pyongyang dibangun ing taun 2333 Sadurungé Masehi. Kutha iki minangka kutha utama Dinasti Go-Joseon. Goguryeo mindhahaké kutha krajané mréné ing taun 427. Krajan Tang lan Silla nganakaké pasekuton lan ngalahaké Goguryeo ing taun 668.

Taun 676, Pyongyang dikuwasani déning Silla.

Kutha ing Koréa Lor
Pananggalan Maya ya iku sistem pananggalan kang disusun déning sawijining bangsa kang dikenal kanthi jeneng Maya. Pananggalan iki diciptakalke nalika jaman Baktun kaping 6 (sakiwa-tengené taun 747-353 SM). Puncak kajayaan saka peradaban Suku Maya ana ing taun 250-900 M.
Suku Maya ndadèkaké pananggalan maya dadi pathokan lan ukuran kanggo nentokake kadadéan kang dialami déning Suku Maya. Suku Maya uga nganggep tanggalane dadi wujud visual ngenani lakuné wektu kang nggambaraké kepiye urip iku. Nganti tekan saiki saora-orane ana 20 sistem pananggalan Suku Maya lan 15 sistem wis disebarake ana kanggo disinauni, déné 5 sistem liyané isih dirahasiakake déning para pemangku adat Suku Maya. Saka 15 macem sistem kalender suku maya iku nyathet perobahan srengéngé, wulan, planit-planit kang katon, mangsa panen, lan uga siklus kauripan gegremet. Pananggalan Suku Maya kang wis misuwur ya iku Tanggalan Tzolkin (Tzolk'in) kang umuré 260 dina lan Pananggalan Haab (Ha’ab) kang umuré 365 dina. Gabungan saka kekaron tanggalan mau rampung sawisé 52 Haab utawa sakiwa-tengené 52 taun Pananggalan Grégorian. Kajaba iku ana uga Pananggalan Itung Dawa (Long Count) kang umuré 13 Baktun (siklus) utawa yèn diitung nganggo pananggalan Grégorian lewih saka 5.126 taun, ya iku diwiwiti nalika tanggal 11 Agustus 3114 Sadurungé Masehi (Kalender Grégorius) utawa 6 September 3113 Sadurungé Masèhi (Pananggalan Julius) nganti tekan rampung ya iku tanggal 21 Dhésèmber 2012 Masehi (Tanggalan Grégorius). Sistem Petungan Panjang iki migunakaké basis petungan 20, dena tanggalan modern saiki migunakaké basis petungan 10. Ewadena suwéné wektu saBaktun ya iku 144.000 hari.

Cathetan suku 

Suku Maya
Pananggalan
Stadion San Siro utawa Stadion Giuseppe Meazza iku salah siji stadion ing kutha Milan, Italia. Stadion iki dadi kandhange rong grup bal-balan kang misuwur ing Italia, ya iku Inter Milan lan A.C. Milan.

Ing stadion iki saben taun nemokakae grup bal-balan kang misuwur ing kutha Milan, ya iku antarané A.C. Milan lan Inter Milan, kang asring diarani derby Della Madonnina. Antarane rong grup iki wis  suwé  anggoné musuhan, ora mung pendhukunge sing asring musuhan nalika ana bal-balan, nanging prakara njenengi stadion uga dadi prakara. Miturut pendhukunge A.C. Milan, stadion iki diarani San Siro, nanging miturut pendhukunge Inter Milan stadion iki diarani Giuseppe Meazza.
Jeneng Giuseppe Meazza dijupuk saka jeneng juru main kang misuwur ing taun 1940-an ing grup bal-balan Inter Milan. Kanggo ngenang juru main iku banjur para sporter Inter Milan njenengi stadion iki Stadion Giuseppe Meazza. Jeneng Stadion San Siro dijupuk saka jeneng panggonan ngadeke stadion, ya iku distrik San Siro.

San Siro ya iku stadioné klub bal-balan AC Milan kang dianggo bareng karo klub bal siji manèh ya iku klub Inter Milan. Stadion iki amot 85.000 wong. Suporter AC Milan nyebutna San Siro kanggo stadion iku amarga mbiyèn stadion iku dijenengi Giuseppe Meazza ya iku juru main bintang saka Inter Milan. Saiki suporter Inter Milan isih nyebut stadion iku Giuseppe Meazza lan suporten AC Milan nyebut San Siro.

Sajarah 
Stadion iki dibangun wiwit taun 1925 ing San Siro. Wiwitane stadion iki diwènèhi jeneg Nuovo Calcistico Stadion San Siro. Stadion iki diresmikake tanggal 19 September 1926, nalika iku ana bal-balan antarne Inter Milan musuh A.C Milan kang dideleng 35.000 suporter, kanthi asil 6-3 menang Inter Milan.
Grup bal-balan Italia uga migunakaké lapangan iki kanggo bal-balan, tuladhané nalika UEFA 2001. Saliyané iku uga minangka pinal Piyala Champions ing taun 1970 lan 1965.
Stadion iki direnovasi kanthi gedhé nalika taun 1990 lan ngentèkaké $ 60.000.000. Stadion iki sawisé didandani bisa lumebu standare UEFA.

Gambar Stadion San Siro 
.

Cathetan sikil 

Stadion
Itali
Milan
SEA Games 2011 utawa Pista Ulah raga Nagara-Nagara Kidul-wétan 2011 yaiku sawijining event ulah raga kang ana ing wewengkon Asia Kidul-wétan ana ing taun 2011. Tembung Pista Ulah raga Nagara-Nagara Kidul-wétan kaasal (saka tembung Inggris yaiku South East Asian Games 2011 kang diselenggarakake sajeroning 12 dina ing taun 2011 yaiku ing Jakarta lan Palembang, Indonésia, kang katepatan ing tanggal 11-22 November 2011.

Kutha krajan Jakarta wis naté ping telu ngadakake SEA Games, yaktu ing taun 1979, 1987, lan 1997. Palembang arep nyathet sajarah dadi kutha kang nomer telu kang ngadakake SEA Games ing jabane kutha krajan nagara sawisé Chiang Mai lan Nakhon Ratchasima, Thailand.

Ing mulane pamaréntah war-warakake SEA Games 2011 arep dianakake ing papat provinsi, yaiku Jawa Kulon, Jawa Tengah, Jakarta, lan Sumatra Kidul. Bandung lan Semarang dipilih dadi nominasi tuan omah SEA Games 2011 nyusul janji Wakil Présidhèn Muhammad Jusuf Kalla nalika pilihan tuan rumah Pekan Ulah raga Nasional 2012. Nanging, kanggo ngoptimalake kaleksanane, Ketua KOI lan KONI, Rita Subowo, nunjuk 2 kutha liyané, yaiku Jakarta lan Palembang minangka supporting hosts. Nanging kaleksanane ing papat provinsi iki akhire ditinggalke, lan tuan rumah diwènèhi amung Palembang lan Jakarta. Présidhèn Susilo Bambang Yudhoyono wis menehisaran yèn loro provinsi wis cukup kanggo ngadakake SEA Games 2011 Indonesia, kanthi alesan kanggo ngurangi biaya operasional, sarta ngganpangake anggoné koordinasi kaleksanane.

Cathetan suku 

Turnamen olahraga
2011
Olahraga ing Indonesia
Asia Kidul-wétan
Komite Ulah raga Nasional Indonésia (KONI) utawa Komite Ulah raga Nasional (KON) ya iku lembaga otoritas keulah ragaan kang ana ing Indonésia. Polemik ngenani jeneng KONI/KON ana amarga wetuné Undang-Undang Nomer 3 Taun 2005 ngenani Sistem Keulah ragaan Nasional lan Peraturan Pamaréntah Nomer 16 Taun 2007 ngenani Penyelenggaraan Keulah ragaan kang ora nyebutake jeneng KONI, nanging KON lan Komite Olimpiade Indonésia (KOI). Ana ing Musyawarah Ulah raga Nasional Luar Biyasa nalika tanggal 30 Juli, disepakati yèn jeneng KONI dipertahanake lan diwangun KOI kang njalanake fungsi minangka komite olimpiade nasional (national olympic commitee/NOC) Indonésia. Polemik isih ana saka kalangan Pamaréntah lan DPR kang ngganggep isih ana prakara kang ora jumbuh karo UU lan PP mau, kang mligi ngenani jeneng lan anggota KONI.
Johnny Simmons utawa jangkepé Johnny James Simmons (lair ing Montgomery, Alabama tanggal 28 November 1986, nanging dhèwèké tumuwuh gedhé ing Dallas,Texas) iku aktor saka Amérikah Sarékat. Sanajan dhèwèké uripé ing Los Angeles mung sedhiluk, Johnny wis siyap kerja. Ing taun 2005 Johnny Simmons ngrampungaké sekolah ing W. T. White High School. Dhèwèké wiwit terjun ing babagan aktor lan akting wiwit taun 2006. Film pisananane ing Los Angeles was entitleirah-irahane "My Ambition". Ing Texas, Johnny sekolah ing SMP Nathan Adams lan nerusaké ing Sekolah T. C. Marsh Middle. Peran pisanane main filem ya iku ing filem Evan Almighty, ing kana dhèwèké main bebarengan karo Dylan Baxter, kang dadi mungsuhe Steve Carell lan Lauren Graham. Johnny Simmons tau digosipake cedhak karo aktris Emma Watson. Ora mung digosipake cedhak, Johnny lan Emma uga digosipake pacaran.

Filmografi

Cathetan sikil 

Artis
Aktris
Hussein bin Talal (basa Arab: حسين بن طلال Ḥussayn bin Ṭalāl) (14 November 1935–7 Fèbruari 1999) inggih punika Raja Yordania saking taun 1952 ngantos 1999. Hussein punika Raja Yordania kaping tiga ingkang minangka gantos ramanipun, Raja Talal. Hussein bin Talal dados ratu wiwit tanggal 11 Agustus 1952 ngantos tilar donyanipun. Wekdal dados ratu, Hussein bin Talal dados salah satunggalipun tokoh ingkang ndhèrèk Perang Dingin lan ugi ing sekawan dékade Konflik Arab-Israèl. Kulawarga Hussein ngakeni bilih kulawarganipun taksih trah Muhammad kaping 42.

Panjenenganipun miyos ing Amman, Yordania tanggal 14 November 1935, saking Pangéran Talal bin Abdullah lan Putri Zein al-Sharaf binti Jamil. Raja Hussein gadhah kalih sadhèrèk jaler, Pangéran Muhammad lan putra makutha El Hassan, lan satunggal sadhèrèk èstri, Putri Basma.

Pendhidhikan 
Sasampunipun lulus SMA ing Kitha Amman, Hussein nglajengaken dhateng Victoria College ing Aleksandria, Mesir. Salajengipun Hussein sekolah ing Sekolah Harrow ing Inggris, lan reréncangan kaliyan Faisal II saking Irak. Hussein ugi sekolah malih ing Akademi Militèr Sandhurst.

Begja Kemayangan 
Tanggal 20 Juli 1951, Pangéran Hussein tindak dhateng Yerusalem badhé salat jemunten ing Masjidil Aksa kaliyan éyangipun, Raja Abdullah I. Nalika ing Yerusalem punika, Raja Hussein I dipunperjaya ngantos tilar donya, begjanipun Hussein saged slamet saking prastawa wau.

Cathetan suku

Pranala njawi 
 Situs resmi

Lair 1935
Pati 1999
Artikel mawa basa krama
Raja Yordania
Abdullah bin Abdul Aziz al-Saud (Arab: عبد الله بن عبد العزيز آل سعود, ) inggih punika Raja Arab Saudi kaping enem. Sasampunipun dipundaulat minangka Pangèran Abdullah, panjenenganipun dipundadosaken Raja Arab Saudi tanggal 1 Agustus 2005 sawatawis wekdal sasampunipun Raja Fahd tilar donya. Panjenenganipun sampun dados panguwasa de facto lan dipunmungkinaken dados Raja Arab Saudi wiwit taun 1995 nalika Raja Fahd gerah amargi stroke. Pungkasanipun, nalika tanggal 3 Agustus 2005, panjenenganipun pikantuk gelar Raja sasampunipun Raja Fahd tilar donya, ingkang taksih sadherekipun.
Panjenenganipun maringi amanah dhumateng salah satunggalipun putranipun, Pangeran Mutaib minangka wakil komado Dewan Garda Nasional Saudi (Saudi National Guard).

Gesangipun 
Panjenenganipun punika salah satunggalipun putra Raja Abdulaziz bin Abdulrahman Al-Saud (pangarsanipun pendiri Arab Saudi modern) ingkang cacahipun 37 putra. Panjenenganipun miyos saking rahim Fahada binti Asi-al Syuraim, garwa kaping wolu Abdul Aziz saking kulawarga Rasyid. Panjenenganipun pikantuk pendidikan ing Sekolah Karajan Princes School saking punggawa-punggawa lan tokoh-tokoh intelektual agami lan ageng ing pangawasan ketat Raja Abdul Aziz, ramanipun. Pangeran Abdullah misuwur kiyang nggebeng (memegang) agami lan gadhah tanggung jawab ingkang ageng tumrap rakyat lan nagari Arab Saudi. Panjenenganipun langsung pikantuk pendhidhikan saking ulama senior Arab Saudi ing babagan agami, sajarah, pulitik, lan sosiologi.

Cathetan suku

Pranala njawi 

Artikel mawa basa krama
Raja Arab Saudi
Bangsawan Arab Saudi
Lair 1924
Dhaur Biogéokimia iku papindhahan unsur kimia ing ékosistem lumantar dhaur ulang kang nglibataké komponèn biotik lan komponèn abiotik. Matèri kimia kang rupané unsur-unsur panyusun bahan organik ing ékosistem pindhah ing trofik-trofik ranté panganan lan ora ngalami pangurangan, nanging pindhah ing papan awalé. Unsur-unsur mau lumebu ing komponèn biotik lumantar udara, lemah utawa banyu. Perkara mau nuduhaké anané gegandhèngan antarané komponèn biotik lan komponèn abiotik ing ékosistem. Unsur-unsur kaya karbon, nitrogen, fosfor, welirang, hidrogen, lan oksigèn iku kalebu unsur kang wigati kanggo kauripan.. Unsur-unsur mau dibutuhaké déning makluk urip ing cacah kang akèh lan unsur-unsur liyané ing cacah kang sethithik. Unsur-unsur mau dimupangataké déning makluk urip terus, unsur-unsur mau mau tetep ana. Iku disebabaké unsur kang dianggo déning organisme kanggo nyusun senyawa organik ing awaké organisme. Sawektu organisme-organisme mati, unsur-unsur kang nyusun senyawa organik mau dibalèkaké manèh ing alam déning organisme pengurai mara lemah utawa mara udara. Dadi, ing prosès biogéokimia iku nglibataké makluk urip, lemah, lan réaksi kimia.

Dhaur biogéokimia iku nyakup: dhaur banyu, dhaur sulfur, dhaur fosfor, dhaur nitrogèn, dhaur karbon, lan dhaur oksigèn.

Cathetan sikil 

Biologi
Ékosistem
Suksèsi iku prosès owahé ékosistem ing wektu tartamtu mara arah lingkungan kang luwih temata lan stabil. Prosès suksèsi bakal rampung yèn lingkungan iku wis stabil kahanané utawa wis klimaks. Ékosistem kang klimaks iku ékosistem kang wis duwé homeostatis, saéngga bisa njagani kestabilan internalé.

Suksèsi dhéwé dibagi loro jinisé ya iku:
 Suksèsi Primèr bakal kadadéan yèn komunitas awal iku kaganggu lan ngakibataké ilangé komunitas awal mau saéngga bakal dadi substrat lan habitat anyar.
 Suksèsi Sékundhèr bakal kadadéan yèn ékosistem alami olèh gangguan (alami utawa amarga manungsa) lan gangguan iku mau ora ngrusak total papan tuwuhé organisme kang ana saéngga ing ékosistem mau substrat lan kauripan sedurungé isih ana.

Bédané suksèsi primèr lan sékundhèr mau ya iku ana ing kaanan habitat ing awal prosès suksèsi kadadéan. Faktor-faktor kang mangaruhi prosès suksèsi ing antarané ya iku:
 ambané habitat asal kang rusak
 jinisé tuwuhan ing sakupengé ékosistem kang kaganggu
 cepeté mencaré wiji utawa winih ing ékosistem mau 
 iklim, mligi arah lan cepeté angin kang nggawa wiji, spora lan winih liya uga curah udan kang mangaruhi prosès perkecambahan
 jinisé substrat anyar kang kadadéan

Cathetan sikil 

,

Biologi
Ékosistem
Ing ékosistem mesthi ana interaksi utawa gegayutan silih genti antarané komponèn siji lan liyané. Interaksi ing ékosistem iku ana kang sifaté nguntungaké, ngrugèkaké utawané ora ana pangaruhé babar pisan. Jinis-jinis interaksi ing ékosistem iku antarané:
 Simbiosis Mutualisme yaiku interaksi antara organisme siji lan liyané lan interaksi iku nguntungaké kabèhan. Tuladha: Kembang lan kupu, kupu njupuk madu saka kembang, serbuk sari kegawa sikilé kupu kang ménclok ing kembang lan ngenani putik dadi bisa ana pambuahan.
 Simbiosis Parasitisme yaiku interaksi antara organisme siji lan liyané kang ngerugèkaké. Tuladha: tuwuhan lan tuwuhan inangé
 Simbiosis Koménsalisme yaiku interaksi organisme kang sing siji diuntungaké lan sing sijiné ora dirugèkaké. Tuladha: wit lan kembang anggrèk kang numpang ing wit iku.
 Kompetisi yaiku jinis interaksi organisme siji lan liyané kang saingan kanggo bisa urip. Tuladha: Pari lan gulma.
 Nétralisme yaiku interaksi kang ora ana pangaruhé siji lan liyané. Tuladha: wedhus lan kucing.
 Prédhatorisme yaiku interaksi siji lan liyané kang sing siji mangan sijiné. Tuladha: ula lan bangkong.

Cathetan sikil 

Biologi
Ekosistem
Bakmi utawa mi yaiku sawijining panganan kang dipercaya asalé saka China wiwit 5000 taun kapungkur. Bakmi kalebu panganan kang nduwé sajarah kuna. Wiwitane, panganan iki dipangan déning warga Tiongkok wiwit jaman Dinasti Han udakara ing taun 206 sadurungé masehi (2214 taun kapungkur). Ing wektu semana bakmi isih wujud adonan gandum kang wujudé kotak utawa lembaran (kandhele meh padha karo kulit pangsit saiki), utawa lonjoran.
Bakmi wiwitane diarani "Pia", utawa ing basa Mandarin diarani "Bing" (waca:Ping). Cara masakke padha karo jaman saiki yaiku diclupake ing banyu umub lan dipangan karo duduh kang wis bumbonan.
Nganti seprene isih akèh wernane bakmi lan cara nggawene sarta cara ngracik bumbu-bumbu bakmi ing Tiongkok, tuladhané: 
 Ing Kutha Bei Jing ana Da Lu Mian (Bakmi nganggo bumbu kenthel asin)
 Ing Kutha Hang Zhou ana “Xia Bao Shan Mian” (Bakmi urang lan irisan welut)
 Ing Kutha Shang Hai ana “Kai Yang Cong You Mian” (Bakmi nganggo bumbu gorengan unclang) lan “Yang Chun Mien” (Bakmi srengéngé mangsa semi)
 Ing Kutha Xi An ana “Sao Zi Mian” (Bakmi bocah isin)
 Ing propinsi Shan Xi ana “Dao Xiao Mian” (Bakmi Gepeng)
 Ing propinsi Shan Dong ana “Fu Shan La Mian” (Bakmi Lo Mi / Bakmi olor saka gunung Fu Shan)
 Ing Kutha Wu Han (Provinsi Hu Bei) ana “Re Ga Mian” (Bakmi garing panas)
 Ing propinsi Si Chuan ana “Dan Dan Mian” (Bakmi pikulan)
 Ing Kutha Lan Zhou (Provinsi Gan Su) ana “Qing Tan Niu Ruo Mian” (Bakmi daging sapi duduh bening)
 Ing Kutha Yang Zhou (Provinsi Jiang Su) ana bakmi iwak peso.
 Ing Kutha Guang Zhou (Provinsi Guang Dong) ana “Yun Tun Mian” (Bakmi pangsit gedhé)
 Ing propinsi Tai Wan ana “Du Xiao Yue Dan Zi Mian” (Bakmi spesial resep Du Xiao Yue) lan “Shan Yu Yi Mian” (Bakmi campur daging welut)

Cathetan suku 

Mi
Rain (jeneng asliné: Jeong Ji-hoon; ; ) dhèwèké iku penyanyi lan aktor Koréa Kidul, kondhang dadi penyanyi kang pinter anggoné njoged, Rain iku duwé gawéan dadi model lan perancang busana, lan pangusaha busana kang mereké Six to Five ning Koréa lan Jepang, dhèwèké kondhang karo jeneng Bi kang duwé teges udan ning basa Koréa,
Dhèwèké kondhang dadi entertainer ora namung disenengi ning Koréa,
nanging uga ning nagara-nagara Asia.
Nalika dhèwèké esih cilik, Rain bocah kang isinan lan, nanging duwé karemenan ning donya dance.

Rain uga dikenal karo jeneng Bi, Pi, Yu lan Vu iki,
tampil dance kaping pisanan nalika meluni acara show talent, dhèwèké esih ana ning bangku SD.
marga meluni latihan njoged ning sekolah aji akademik
ora patiya apik, nalika iku ibuné kena lelara diabetes,
dhèwèké kudu mutusaké supaya fokus karo dunya dance apa sekolah
amarga dhèwèké kudu ngurusi adhi wadoné, Jeong Hanna.
Akiré dhèwèké mutusaké kanggo luwih milih dance lan
lumebu ning Anyang High School of Arts, ning sekolah seni mau, bakat aktingé wiwit diasah.

Karir 

Karir dadi penyanyi dimulai nalika dhèwèké nggabung karo boysband Fan Club ning taun 1998,
lan ngeluncuraké hit single In Search of a Dream.
Nanging, boysband iki akiré bubar.
Rain akiré luwih milih kanggo wiwit kariré dhèwèkan.
Debut solo kaping pisanané, diwiwiti nalika taun 2002 ning album kang diwènèhi judhul BAD GUY.

Amarga debut albumé kang sukses dhèwèké olih tawaran kanggo main serial drama SANG DOO! LET'S GO TO SCHOOL.
Sukses dadi penyanyi lan aktor, anggawe dhèwèké nyoba anggawe album kang kaping loroné,
ya iku HOW AVOID THE SUN, karo single jagoané Ways to Avoid the Sun.
Nalika taun 2004, amarga perané ning serial televisi FULL HOUSE, Rain dadi tambah kondhang ning masarakat,
ora namung ning Koréa nanging ning Asia uga.
Amarga perané mau, Rain olih penghargaan dadi Aktor paling apik ning ajang KBS Acting Awards.

Albumé kang kaping teluné ya iku, IT'S RAINING kang dirilis nalika taun 2004 iki
bisa kaedol punjul sayuta kopi ning Asia, lan iki anggawe album kang tembangan jagoané single It's Raining lan I Do
dadi album palling sukses ning pasar Asia.
Ning taun 2005, Rain diundhang maring MTV Latin Music Video ning Meksiko lan MTV Music Video Awards ning Miami.
Dhèwèké dadi sisih-sijiné Asia kang kaping pisanan diundhang.
Dhèwèké uga olih panghargaan dadi Artis Favorit, lan ngeraih predikat Best Buzz Asia Award ning MTV Video Music Awards Japan.

Albumé kang kaping telu uga sukses, dibarengi uga karo kasuksesané ning konseré kang pisanan , Rainy Day, ning Koréa lan Jepang.
Albumé kang kaping papaté dirilis nalika taun 2006, RAIN'S WORLD karo ''single andalané I'm Coming, In My Bed, lan Inside of You.

Taun 2011, dhèwèké meluni wajib militèr kang dadi kawajiban para priya sadurungé umur 30 taun ning nagara Koréa Kidul.

Sinematografi

Film 
Film-filem kang tau dibintangi Jeong Ji Hoon:
 2006 I'M A CYBORG, BUT THAT'S OK
 2008 SPEED RACER
 2009 NINJA ASSASSIN

Serial Televisi 
Serial Televisi kanng tau dibintangi Jeong Ji Hoon :
 2002 ORANGE
 2003 SANG DOO! LET'S GO TO SCHOOL
 2004 FULL HOUSE
 2005 BANJUN DRAMA
 2005 A LOVE TO KILL
 2010 THE FUGITIVE: PLAN B

Cathetan suku 

Aktor Koréa Kidul
Rinko Kikuchi 菊地 凛子, ), dhèwèké iku aktris saka Jepang kang tau menangaké nominasi Academy Award, Screen Actors Guild Award, lan Golden Globe. Dhèwèké miwiti karir ing donya filem kawit taun 1999, Kabaré aktris enom saka Jepang iki olèh kawigatèn internasional wektu meranaké dadi gadis tuna rungu lan tuna wicara kang jenengé Chieko Wataya ing filem "Babel". Sabeneré, filemé kang kaping pisanan dijudhuli "Ikitai", filem kang kang disutradarai déning Kaneto Shindo. Awit saka filem mau, Rinko banjur kerep metu ing layar amba. Nganti dhèwèké nalika iku asring ditawani kanggo mainaké sutradara filem-filem Jepang liyané, amarga aktingé kang apik.

Film-filem kang tau dibintangi dhèwèké wiwit dikenal masarakat ora mung ing Jepang,
nanging ing njaba tlatah Jepang uga, dhèwèké dikenal.
Film-filem kondhang kang tau dibintanngi déning dhèwèké kaya ta Sora No Ana lan Cha No Aji, amarga filem-filem mau dhèwèké bisa tampil ing fèstival-fèstival filem kaya fèstival filem Cannes.

Kira-kira wis 16 filem kang suksès dibintangi, banjur ing taun 2006 kapungkur dhèwèké ditawani déning sutradara Alejandro González Iñárritu kanggo main ing filem "Babel". Rinko Kikuchi kacathet dadi sijining aktris Jepang kang dinominasikaké ing piala Oscar ing 50 taun kapungkur.

Nalika taun 2007, Rinko Kikuchi dadi Artis kaloro Jepang kang ngraih Nominasi Oscar. Rinko Kikuchi, aktris kang ora dikenal ing nagara asalé Jepang iku, dadi punjer kawigatèn dadi sijining aktris kaloro Jepang kang ngraih nominasi Oscar.
 Rinko kang main dadi wanita tunarungu ing filem "Babel" arahan sutradara Meksiko, Gonzales Inarritu. Dhèwèké olèh pitu nominasi Oscar, uga kanggo kategori filem paling apik.

Dhèwèké saingan kanggo ngrebut bebungah aktris pandhukung paling apik bareng karo papat aktris liyané, kaya ta Adriana Barraza saka Meksiko, kang padha-padha mbintangi filem "Babel".

Cathetan sikil 

Paraga Jepang
Bakmi Jawa ya iku panganan bakmi saka Jawa mligi Daerah Istimewa Yogyakarta lan Jawa Tengah kang nduwé rasa unik lan khas Jawa. Bahan kang dianggo bakmi Jawa ya iku mi teles. Cara masaké uga nganggo areng. Keluk saka areng iku kang bisa mènèhi aroma lan cita rasa khas ing mi. Panganan kaya iki akèh didol ing tlatah Yogyakarta lan Jawa Tengah. Saliyané bakmi Jawa, padatan panganan liya kang uga didol ing warung bakmi Jawa ya iku bakmi godhog, bakmi goreng, sega gorèng, lan magelangan (campuran sega lan mi gorèng).
Désa Piyaman, Wonosari, Gunungkidul minangka salah sijining désa kang ngasilaké bakul bakmi Jawa. Ana 600 kulawarga utawa watara saprotelon saka sakabèhaning warga ing désa mau nyambut gawé minangka bakul bakmi Jawa. Bakul-bakul saka désa iki wis sumebar tekan kutha-kutha gedhé ing Indonésia. Profesi iki wis turun tumurun saka wong tuwa menyang anak-anaké. Wiwit isih nom-noman, bocah-bocah wiwit diajak nggawé bakmi Jawa.

Variasi menu 
Bakmi Jawa disuguhaké nganggo campuran endhog bèbèk lan suwiran daging pitik kampung. Saliyané iku bakmi Jawa uga bisa dipangan nganggo tempe lan tahu bacem sarta saté endhog puyuh.

Cathetan suku 

Mi
Pantè Palabuhanratu utawa kondhang minangka Pantè Pelabuhan Ratu, ya iku sawijining papan pangonan plesiran ing pasisir Samodra Hindia ya iku ing kidule Jawa Kulon. Panggona iki ana ing 60 km ing sisih kidul saka Kutha Sukabumi. Pasisir iki dikenal duwé ombak gedhé mula dadi bebaya tumrap perenang pasisir. Amarga panggonan iki narik kawigatwn akèh wong, Présidhèn Soekarno ngedegkake panggona lèrèn nalika taun 1960 ing Tenjo Resmi. Saliyané iku, uga dibangun Samudera Beach Hotèl, salah siji hotèl mewah wiwitan kang dibangun ing Indonésia ya iku bebarengan karo Hotèl Indonésia, Bali Beach Hotèl, lan Toko Serba Ada “Sarinah”, kang sekabehane nggunakaké  dana rampasan perang saka Jepang.

Ing kéné ana sangang lokasi kanggo selancar, ya iku ing Batu Guram, Karang Sari, Samodra Beach, Cimaja, Karang Haji, Indicator, Sunset Beach, Ombak Tujuh nganti Ujung Genteng. Saben pasisir duwé ombak kanthi karakteristike dhéwé. Ing sakiwa-tengené Pasisir Pelabuhan Ratu, ana sangang panggonan kanggo surfing. Saka Batu Guram, Karang Sari, Samodra Beach, Cimaja, Karang Haji, Indicator, Sunset Beach, Ombak Tujuh lan Ujung Genteng. Ing wulan tartemtu ya iku antarané Mèi-nganti Oktober lokasi-lokasi iki lumrahé akèh wong kang pada selancar.

Cathetan suku 

Pelabuhan Ratu
Pelabuhan Ratu
Zhao Wei utawa Vicki Zhao () ya iku aktris lan penyanyi asal Tiongkok, dhèwèké wiwit kondhang ning masarakat nalka mainaké "Sue" ning filem So Close, lan dadi "Wen Zhu" ning filem Warriors of Heaven and Earth. dhèwèké tau ngeraih panghargaan Huabiao Awards lan Festival Film Internasional Shanghai ning taun 2005 ning filem A Time to Love.
Dhèwèké uga kondhang karo jeneng Vicki Zhao,
Dhèwèké miwiti debuté ning dunya akting ning filem kang judhulé LA PEINTRE,
meski dhèwèké namung olih panghargaan ning peran kang ora patiya wigati.

Ning taun 1991 peran mligi diolihaké nalika dhèwèké mainaké peran ning Televisi kang judhulé PRINCESS PEARL,
ning taun 1991, dhèwèké miwiti kariré dadi penyanyi ning album kang judhulé Swallow.
Salah siji tembangané kang kondhang ya iku tetembangan ning album judhulé There is a Girl,
dadi tetembangan kang dadi theme song ning filem kang judhulé PRINCESS RETURNING PEARL.
Albumé sawisé iku, ning taun 1999 Magic of Love, ning taun 2001 The Last Separation, ning taun 2004 Piao lan ning taun 2005 DOUBLE.

Peran-peran suksesé bisa dideleng ning perané nalika dadi Lu Yiping lan ning filem ROMANCE IN THE RAIN, kang dirilis ning taun 2001,
nalika dadi An Xin ning filem kang judhulé JADE GODDESS OF MERCY dirilis ning taun 2004,
Uga meranaké dadi Qu Ran ning filem kang dijuduli A TIME TO LOVE dirilis ning taun 2005,
Meranaké Yao Mulan ning filem kang judhulé MOMENT IN PEKING, dirilis ning taun 2005 lan filem-filem liyané.

Filmografi 
Film-filem kang tau dibintangi Zhao Wei:

Cathetan suku 

Aktris Cina
Lair 1976
Zhang Ziyi (章子怡; pinyin: Zhāng Zǐyí); ) iku aktris saka Tiongkok kang menangaké BAFTA lan Golden Globe, dhèwèké miwiti kariré ning Hollywood.
Kualitas akting-aktingé ning filem kang sasuwené iki dibintangi bisa sukses ning donya.
Salah sijiné aktingé kang sukses ya iku aktingé nalika mainaké peran dadi Sha-Long ning filem CROUCHING TIGER, HIDDEN DRAGON, filem
kang diputer nalika taun 2000.

Ning taun 1996, debut filemé kang diwènèhi judhul TOUCHING STARLIGHT.
filem kang ddiproduksi déning stasiun TV karo banda kang ora akèh.
Sawisé iku, ning umur kaping 19 taun tepaté ning taun 1999, Zhang olih tawaran saka
sutradara Zhang Yimou, kanggo mbintangi filem THE ROAD HOME, filem kang akiré menangaké Silver Bear Award 2000 ning Berlin Film Festival.

Kasuksesané tambah dadi perhitungan nalka dhèwèké mbintangi filem kaping teluné , CROUCHING TIGER, HIDDEN DRAGON, filem
kang dirilis nalika taun 2000 iku bisa nggondol panghargaan The Independent Spirit's Best Supporting Actress Award lan
the Toronto Film Critics' Best Supporting Actress Award.
Ora namung iku, filem mau uga bisa menangaké Golden Globe Awards ning taun 2006 lan BAFTA Awards nin taun 2001.

Ziyi akiré ijrah maring dinya filem Hollywood, lan filem kaping pisanané iku judhulé RUSH HOUR 2, dhèwèké mbintangi filemkasebut
bebarengan karo aktor kondhang Jackie Chan.

Nyusul, filem-filemé kang wis sukses sadurungé, kaya ta filem HERO 2002, PURPLE BUTTERFLY (2003) lan MEMOIRS OF A GEISHA (2005).
Film-filemé kang paling akir uga bisa diomong sukses sawisé bisa lumebu ning nominasi BAFTA Awards kanggo kategori best aktris.

Ning taun 2010, Zhang Ziyi karo Aaron Kwok mainaké peran bebarengan ning filem kang judhulé THE ERA OF MAGIC.
Ning filem mau, dhèwèké bakal dipasangaké karo Aaron Kwok kanggo meranaké pasangan kang kena lelara AIDS.
Film kang disutradarani sutradara Gu Changwei iki diadaptasi saka novèl kang nyaritakaké kisah asmara kang tragis, babagan wong loro kang kena lelara AIDS.
Nyaritakaké babagan Kwok kang meranaké guru SD kang dipindahaké maring désa, dhèwèké duwé lelara AIDS lan ketemu karo wanita kang uga pasien AIDS.

Ziyi diarepaké déning sutradarané supaya filem kang bakal dirilis iki bakal sukses maring box office amarga katenarané Ziyi.
Kang dadi bintang filem ning filem iki saliyané Ziyi ya iku, Pu Cunxin, Cai Guoqing,
Li Xuejian lan Li Danyang, kabèh bintang mau dadi ambassador kampanye anti-AIDS.

Cathetan suku 

Aktris Cina
Lair 1979
Zhang Yimou (; Hanzi Sederhana: 张艺谋, Hanzi tradhisional: 張藝謀) dhèwèké iku sutradara filem RRC, Nalika esih rumaja, Zhang Yimou tau nglakoni pagawéan-pagawéan kasar, kaya ta nyambut gawé dadi karyawan pabrik tekstil.
Nalika esih nyambut gawé ning pabrik tekstil mau, dhèwèké wiwit duwé pepénginan kanggo main lan njegur ning donya hiburan (filem).

Sadurungé njegur ning donya filem, dhèwèké seneng marang fotografi lan seni lukis.
Jarené dhèwèké nganti rela manawa kudu ngedol getihé nganti limang sasi
namung kanggo duwé kodhak kanggo photografi.

Ning taun 1978, Zhang bisa lumebu ning nominasi ajang Beijing Film Academy lan ngelulusaké sekolahé ning taun 1982.
Sawisé kadadian iku Zhang Yimou tau nyambut gawé ning Guangxi Film Studio dadi cinematographer.

Zhang Yimou nembé olih kasempatan dadi sutradara nalika taun 1987, dadi sutradhara kaping pisanan dhèwèké dadi sutradhara ning filem kang judhulé RED SORGHUM.
Filmé kang kaping pisanan iki wis ngasilaké sapanghargan award kanggo Zhang.
Film kang judhulé RED SORGHUM iki ngeraih panghargaan ning ajang Berlin International Film Festival.

Ora kurang saka 17 filem wis tau disutradarani Zhang Yimou, sutradhara kawakan iki wis tau nyutradharai
filem kang judhulé HAPPY TIMES, HERO, lan filem paling akir kang disutradarani dhèwèké ya iku filem kang judhulé MOVIE NIGHT.

Filmografi 
Film-filem kang tau dibintangi Zhang Yimou:

Cathetan suku 

Aktor Cina
Lair 1951
Pèmpèk utawa empèk-empèk yaiku panganan khas Palembang kang digawé saka iwak lan sagu. Pempek disuguhake karo saos wernane ireng kecoklatan kang diarani cuka utawa cuko (basa Palembang). Cuko digawé saka banyu mateng kang ditambah gula aren, urang ebi, ulegan lombok rawit, bawang, lan uyah

Jinising pempek 
Pempek nduwé sapérangan jinis kaya ta:
 Pempek Lenjer
Pempek Lenjer minangka jinis pempek kang dianggo kanggo nggawé laksan, yaiku sawijining panganan khas Palembang kang duduhe kuning kaya duduh lontong sayur. Lenjer bisa digoreng lan dipangan bareng duduh cuko. Rasane pada karo pempek kapal selam nanging ora ana isiné endhog.

 Pempek Lenggang 
Pempek lenggang minangka pempek kang dicampur endhog bèbèk lan dibungkus godhong gedhang kang diwangun kaya piring banjur dibakar. Pempek lenggang panggang iki luwih akèh disenengi tinimbang pempek lenggang goreng.

 Pempek Tunu
Mujudake pempek kang nalika nggawéne ora kena lenga klentik babar pisan. Sawisé diwangun bunder-bunder lan diisi, pempek iki langsung dibakar.
 Pempek Kriting
yaiku pempek kang wujudé kriting lan padatan ora tau digoreng déning wong Palembang
 Pempek Pastel 
yaiku pempek kang isiné katès enom.

Cathetan suku 

Panganan
Olah-olahan Indonésia
Zhang Ning (Hanzi prasaja: 张宁, pinyin: Zhāng Níng) (). Zhang Ning iku juru main bulu tangkis wadon kang asalé saka Républik Rakyat Cina. Zhang Ning duwé awak kang dhuwuré 175 cm lan abote 64 kg. Zhang Ning iku juru main bulutangkis kang duwé kasenengan maca, nggambar, lan lumaku-lumaku utawa klenceran.
Zhang Ning tau dadi juwara ing Kejuaraan Dunia BWF. Iki kadadéan nalika taun 2003. Nalika iku Zhang Ning bisa ngalahaké Gong Ruina kanthi skor 11-6, 11-3. Sawisé iku taun ngarepe Zhang Ning uga main ing salah sijiné perlombaan ya iku ing Olimpiade Athena 2004. Ing lomba iki Zhang Ning bisa éntuk medhali emas kanggo kategori nomer tunggal putri.
Nalika taun 2005 lan 2006, Zhang Ning uga main ing final Kejuaraan Dunia, nanging ing kéné, Zhang Ning dikalahake karo Xie Xingfang.
Nalika taun 2007, Zhang Ning menang lomba kanthi éntuk gelar Singapura Terbuka. Gelar iki gelar kang kaping limané kanggoné Zhang Ninh. Nanging Zhang Ning uga gagal ing Kejuaraan Dunia awit dikalahaké karo lawané kang jenengé Wang Chen nalika main ing babak semifinal. Ing Olimpiade Beijing 2008, Zhang Ning bisa mertahanake gelar tunggal putri duwéke kanthi éntuk medhali emas. Ing lomba iki, Zhang Ying ngalahaké Xie nalika babak final.
Nalika Zhang Ning umur 33 taun, Zhang Ning uga menangaké medhali emas ing lomba badminton kategori tunggal putri. Lomba iki ditindakaké ing Beijing.

Cathetan suku 

Pemain bulu tangkis Cina
Marga Zhang
Lair 1975
Wu Chun (吳尊 吴尊 Wú Zūn) lair ning tanggal , jenengé nalika cilik Goh Kiat Chun, dhèwèké kalairan Brunei, dhèwèké iku aktor, penyanyi, modhèl, lan instruktur gym ing Taiwan,
dhèwèké sok tampil ing drama télévisi, kaya ta sèrial filem télévisi kang judhulé Hanazakarino Kimitachihe, Romantic Princess, Hot Shot lan Tokyo Juliet.
Priya kang uga dadi instruktur senam iku lulusan saka RMIT University ning Melbourne,
Australia ning babagan administrasi bisnis kang ngurusi daerah ulah raga anduwené kaluwargané dhéwé sing ana ning Brunei Darusalam.

Ing taun 2002, Wu wis dadi kepala ing Hotèl Palm Garden lan ing ngisoré tanggung jawabé ana pusat kebugaran utawa ulah raga ning Brunei.
Dhèwèké uga dadi juru main ing tim basket nasional Brunei nalika iku.

Sasuwéné nggabung ning grup band Fahrenheit, dhèwèké uga meluni donya model ning Taiwan lan dadi diva model ning Singapura.
Kanggo usaha lan kasuksesané, Wu olih panghargaan dadi pangusaha enom taun iku ning ajang Asia Pacific Entrepreneurship Awards ning sasi Augustus.
Taun 2005, Wu uga dadi anggota saka boy band kangjenengé Fahrenheit lan dadi bass vokalis.

Film-filem kang tau dibintangi dhèwèké ya iku: dirilis ning taun 2008, THE BUTTERFLY LOVERS, dirilis ning taun 2010, 14 BADES,
lan kang esih lagi prosès produksi kang rencanané bakal ditayangaké taun 2011, MY KINGDOM, lan aktingé ning
drama televisi nganti saiki.

Taun 2006 lan taun 2007, Wu olih panghargaan kang bisa diomong lumayan.
Panghargaan mau kaya ta: ning taun 2006 AF Golden Globes lan panghargaan ning taun 2007: Taiwan's Most Improved Actor,
Grup band kang dianggotani déning dhèwèké dadi Grup band kang paling diidolakaké ning Taiwan ning ajang Sprite Awards, lan esih ana panghargaan liyané.

Ning Filmé kang paling ayar, MY KINGDOM dhèwèké nyumbang dadi pangisi soundtrack.
Ning filem mau, dhèwèké mainaké filem bebarengan karo Hang Geng lan artis ayu saka Taiwan, Barbie Hsu.
Film laga mau nyeritakaké babagan carita historis wong loro kang esih saudara ning taun 1920 ning Shanghai kang kajebak amarga perang,
balas dendam, cinta, lan masalah-masalah liyané.
Filmé bakal dirilis ning tengahing sasi Agustus 2011.

Cathetan suku 

Aktor Taiwan
Lair 1979
Zhang Fei (Hanzi:張飛), kang duwé jeneng dawa Zhang Yide (張益德 / 张翼德), ya iku sadulur angkat kang paling enom saka Liu Bei lan Guan Yu. Kateluné dikenal dadi panglima perang kang misuwur nalika Zaman Tiga Nagara. Zhang fei uga dikenal ing novèl Kisah Tiga Nagara kang dikarang karo novelis Luo Guan Zhong. Ing kalangan para Tionghoa Indonésia, Zhang Fei dikenal uga kanthi jeneng Tio Hoei.

Biografi Sajarah 

Zhang Fei (Zhang Yide) asalé saka laladan Zhuo. Zhang Fei wis kekancan karo kancané kang jenengé Liu Bei lan Guan Yu. Kateluné wiwit kekancan nalika isih enom. Guan Yu kang luwih tuwa dadi mas angkat saka Zhang Fei. Liu Bei nggabung ing sangisoré komando Cao Cao nalika ngalahaké Lu Bu. Nalika iku Zhang Fei wis mèlu Liu Bei ing Xu Du, lan diangkat dadi Zhonglang Jiang. Sawisé iku, Liu Bei banjur ninggal Cao Cao lan nggabung karo Yuan Shao lan Liu Biao.

Nalika Liu Biao mati, Cao Cao wiwit lumebu tlatah Jingzhou, saéngga Liu Bei kudu lunga ing Jiangnan. Cao Cao ngajak lan sawisé sadina sewengi para punggawané wis tekan ing Changban, Dangyang. Nalika ngerti kaanan iku, Liu bei banjur ninggal bojo lan anaké lan maréntah Zhang Fei supaya mimpin 20 punggawa kang numpak jaran kanggo njaga barisan kang paling mburi. Sawisé iku Liu Bei bisa ngamanaké Jiangnan lan milih Zhang Fei dadi gubernur Yidu lan mènèhi gelar Zhenglu Jiangjun lan Marquis Xinting.
Saliyané iku uga tinemu Candhi Zhang Fei kang manggon kurang luwih 55 km saka Wanxian lan 64 km saka Fengjie, Yunyang County.

Cathetan suku 

Tokoh Zaman Tiga Nagara
Marga Zhang
Mi ongklok ya iku sawijining panganan khas saka Kabupatèn Wanasaba. Miturut carita, wong kang wiwitane nggawé mi ongklok ya iku Pak Muhadi. Mi ongklok digawé saka mi kuning lan janganan. Yèn mi liya padatan nganggo sawi, mi ongklok nganggo kul lan kucai mentah. Kanggo nyuguhake mi ongklok, mi, kul, lan kucai mung dilebokake ing saringan kang digawé saka pring lan diongklok-ongklok ing banyu umub. Mi lan janganan ditata ing mangkok banjur diwènèhi duduh ping pindho. Sepisan, duduh kenthel warnané coklat kang digawé saka campuran pati pohung, gula abang, ebi, lan resep liyané. Sawisé duduh iku, mi diwènèhi duduh manèh ya iku duduh bumbu kacang lan disawuri mrica bubuk lan brambang goreng. Yèn kepéngin pedhes bisa nganggo lombok rawit kang wis dialusake ing mangkok.
Mi ongklok padatan dipangan karo sate sapi (bumbu kacang lan kecap), tempe kemul (ya iku tempe kang dikemuli nganggo jladren gandum kang diwènèhi kunir supaya warnané dadi kuning lan irisan kucai), lan lekok utawa geblek (ya iku panganan saka gandum kang digoreng, padatan diarani cirèng).

Cathetan suku 

Panganan
Playful Kiss iku filem drama télévisi saka Koréa Kidul kang digawé saka manga Jepang kang judhulé Itazura Na Kiss déning Tada Kaoru. Film iki kalebu jinis filem komèdi lan romansa. Film iki dimainaké déning Jung So Min minangka Oh Ha Ni lan Kim Hyun Joong minangka Baek Seung Jo. Film iki kababar wiwit tanggal 1 September 2010 nganti tekan tanggal 21 Oktober 2010 lan total èpisodhené nganti tekan 16 èpisodhe. Tanggal 2 November 2010, èpisodhe kaping 7 kang dadi èdhisi spésial saka filem Playful Kiss kababar ing YouTube. YA Entertainment bakalan mbabaraké sèriné ing 1 DVD kang judhulé Mischievous Kiss ing tanggal 31 Mèi 2011.

Cathetan sikil 

Sérial télévisi Koréa Kidul taun 2010
Drama télévisi Munhwa Broadcasting Corporation